wickkiey/tamil-wikipedia-chunked huggingface dataset:
# பத்மபுரம் தோட்டம்

**பத்மாபுரம் தோட்டம்** (*Padmapuram Gardens*) என்பது இந்தியாவின் ஆந்திரப் பிரதேசத்தில் அரக்கு பள்ளத்தாக்கில் உள்ள ஒரு சுற்றுலாத்தலமாகும். இரண்டாம் உலகப் போரில் போராடிய வீரர்களுக்குக் காய்கறிகள் வழங்குவதற்காக 26 ஏக்கர் நிலப்பரப்பில் 1942ஆம் ஆண்டு இத்தோட்டம் நிறுவப்பட்டது. போருக்குப் பிறகு, இது ஒரு தோட்டக்கலை நாற்றங்கால் மற்றும் பயிற்சி மையமாக மாற்றப்பட்டது. இங்கு அமைந்துள்ள பழத்தோட்டங்கள், அரிய வகை மலர்கள் மற்றும் மரங்கள், மர வீடுகள் மற்றும் கல் சிற்பங்கள் சுற்றுலா அமசங்களாக உள்ளன.
# பத்மபுரம் தோட்டம்

## அமைவிடம்

புகழ்பெற்ற பத்மபுரம் தோட்டம் அரக்கு பள்ளத்தாக்கில் அமைந்துள்ளது. அரக்கு தொடருந்து நிலையத்திலிருந்து சிறிது தூரத்தில் உள்ளது.
# சோண்டேகொப்பா

**சோண்டேகொப்பா** (*Sondekoppa*) என்பது இந்தியாவின் கர்நாடகா மாநிலத்தில் உள்ள பெங்களூரில் இருந்து 30 கி.மீ. தொலைவில் உள்ள சிற்றூர் ஆகும். கெம்பேகவுடா ஆட்சியின் போது பின்னிபேட்டை சோண்டேகொப்பாவின் நுழைவாயில் என்று அழைக்கப்பட்டது. கிராமத்தின் மக்கள் தொகை சுமார் 15000 ஆகும்.
# சோண்டேகொப்பா

## கோயில்கள்

இந்த ஊரில் மூன்று கோயில்கள் உள்ளன. அதில் இரண்டு சிவன் கோயில்கள் பல நூற்றாண்டுகள் பழமையானவை. அவை காசி விசுவநாதர் கோயில் மற்றும் சந்திரமௌலீசுவரர் கோயில் ஆகும். அடுத்து சுமார் 25 ஆண்டுகள் பழமையான விஷ்ணு கோயில் உள்ளது. இந்த கிராமத்தில் சென்னகேசவர் கோயில் உள்ளது. இது தெப்போற்சவாவுக்கு பெயர் பெற்றது. ஜாத்ரே எனப்படும் தேர்த் திருவிழா இந்த கிராமத்தில் பிரபலமானது. அது 7 நாட்கள் பூசை மற்றும் பிற செயல்பாடுகளைக் கொண்டுள்ளது. ஒரு சிவன் கோயில் சுமார் 800 ஆண்டுகள் பழமையானது மற்றும் கோயிலுக்கு எதிரே ஒரு ஏரி உள்ளது. அண்மையில் கிராமவாசிகளால் தர்மஸ்தல அறக்கட்டளையின் உதவியுடன் கோயில் புதுப்பிக்கப்பட்டது கார்த்திகை மாத, மகா சிவராத்திரி மற்றும் அனைத்து முக்கிய பண்டிகைகளின் போதும் சிறப்பு வழிபாடு நடத்தபடுகிறது.
# சோண்டேகொப்பா

## கல்வி

கிராமத்தில் தொடக்க மற்றும் உயர் தொடக்கப்பள்ளிகள் உள்ளன. தொடக்கப்பள்ளியில் சுமார் 500 மாணவர்களும், உயர் தொடக்கப்பள்ளியில் சுமார் 300 மாணவர்களும் பயில்கின்றனர். தனியார் உயர்நிலைப் பள்ளியும், அரசு தொடக்கப் பள்ளியும் உள்ளது.
# சோண்டேகொப்பா

## பொருளாதாரம்

இந்த ஊரில் 70% மக்கள் வேளாண்மையை நம்பியே வாழ்கின்றனர். அவர்கள் கேழ்வரகு, நெல் மற்றும் பல்வேறு வகையான பருப்புகளை பயிரிடுகின்றனர். ஏராளமான மக்களுக்கு வாழ்வாதாரத்தை வழங்கும் பால் சேகரிப்பு மையம் இங்கு உள்ளது.
# சோண்டேகொப்பா

## தடுப்பு மையம்

கர்நாடக தடுப்பு மையம் ஒன்று சொண்டேகொப்பாவில் கட்டப்பட்டு வருகிறது. இது 2020 சனவரி முதல் நாள் முதல் செயல்படத் திட்டமிடப்பட்டுள்ளது மையத்தைச் சுற்றி 10 அடி உயர சுவர் முள்வேலிகளுடன் அமைக்கபட்டுள்ளன. மேலும் வளாகத்தின் இரண்டு மூலைகளிலும் கண்காணிப்பு கோபுரங்கள் இருக்கும்.
# பாலை பூங்கா

**பாலை பூங்கா** (*Palai Park*) என்பது தமிழ்நாட்டின் நிறுவப்பட்டுள்ள இரண்டு மரபியல் மரபுத் தோட்டங்களில் ஒன்றாகும் (அச்சாடிபரம்பு, இராமநாதபுரம் மற்றும் குறிஞ்சி பூங்கா, ஏற்காடு, சேலம்). இந்த பூங்கா தோட்டக்கலை மற்றும் தோட்டப் பயிர்கள் துறையால் பராமரிக்கப்படுகிறது. பழங்கால சங்க இலக்கியங்களில் வறண்ட சுற்றுச்சூழல் மண்டலத்தைக் குறிக்கும் ஐந்து நிலப்பரப்புகளில் ஒன்றான பாலை நிலப்பரப்பின் பெயர் இதற்கு இடப்பட்டுள்ளது. தமிழ்நாடு தோட்டக்கலை மேம்பாட்டு முகமை மூலம் உருவாக்கப்பட்ட இந்த தோட்டம், அப்போதைய முதல்வர் செல்வி ஜெ. ஜெயலலிதாவால் திறந்து வைக்கப்பட்டது.
# பாலை பூங்கா

## முக்கிய அம்சங்கள்

பாலை மரபியல் மரபுத் தோட்டத்தில் உள்ள சில முக்கிய அம்சங்கள்: புல்வெளிகள், மணல் திட்டுகள், சிறிய குளம், சோலை, நாற்றங்கால் பகுதி, குழந்தைகளுக்கான பூங்கா பகுதி, மேடைப் பகுதி, குடில் மற்றும் உணவுச் சாலை.
# தமிழ்நாட்டில் உள்ள தாவரவியல் பூங்காக்களின் பட்டியல்

**தமிழ்நாட்டில் உள்ள தாவரவியல் பூங்காக்களின் பட்டியல்** (List of botanical gardens in Tamil Nadu) என்பது இந்தியாவின் தமிழ்நாடு மாநிலத்தில் காணப்படும் தாவரவியல் பூங்காக்களின் பட்டியலாகும்.
# தமிழ்நாட்டில் உள்ள தாவரவியல் பூங்காக்களின் பட்டியல்

## தாவரவியல் பூங்காக்களின் பட்டியல்

| ஊட்டி தாவரவியல் பூங்கா | 1848 | நீலகிரி | 3 மில்லியல் பார்வையாளர்கள்/ஆண்டு (2018) |
| --- | --- | --- | --- |
| பிரையண்ட் பூங்கா, கொடைக்கானல் | 1908 | திண்டுக்கல் | 600,000 மில்லியல் பார்வையாளர்கள் (2018) |
| சிம்ஸ் பூங்கா, குன்னூர் | 1969 | நீலகிரி |  |
| ரோசாத் தோட்டம், ஏற்காடு | 1975 | சேலம் |  |
| செட்டியார் பூங்கா, கொடைக்கானல் | 1980 | திண்டுக்கல் |  |
| அரசு ரோசாத் தோட்டம், ஊட்டி | 1995 | நீலகிரி | 1.5 மில்லியல் பார்வையாளர்கள் (2018) |
| அண்ணா பூங்கா, ஏற்காடு | 1999 | சேலம் |  |
| லேக் வியூ பூங்கா, ஏற்காடு | 1999 | சேலம் |  |
| அரசு தாவரவியல் பூங்கா, ஏற்காடு | 2010 | சேலம் |  |
| செம்மொழிப் பூங்கா, சென்னை | 2010 | சென்னை |  |
| காட்டேரி பூங்கா | 2011 | நீலகிரி |  |
| மரபியல் பாரம்பரிய பூங்கா, ஏற்காடு | 2012 | சேலம் |  |
| சுற்றுச்சூழல் பூங்கா, குற்றாலம் | 2012 | திருநெல்வேலி |  |
| மரபியல் பாரம்பரிய பூங்கா, அச்சடிபிரம்பு | 2015 | இராமநாதபுரம் |  |
| தேயிலை பூங்கா, தொட்டபெட்டா மற்றும் பட்டாம்பூச்சி பூங்கா, தேவாலா | 2015 | நீலகிரி |  |
| ரோஸ் கார்டன், கொடைக்கானல் | 2018 | திண்டுக்கல் |  |
| சுற்றுச்சூழல் பூங்கா, கன்னியாகுமரி | 2018 | கன்னியாகுமரி |  |
| மாதவரம் தாவரவியல் தோட்டம் | 2018 | சென்னை |  |
| இயற்கை பூங்கா, ஏலகிரி | 2018 | } |  |
# தமிழ்நாட்டில் உள்ள தாவரவியல் பூங்காக்களின் பட்டியல்

## மேலும் பார்க்கவும்

- இந்தியாவில் உள்ள தாவரவியல் பூங்காக்களின் பட்டியல்
- சுற்றுச்சூழல் மற்றும் வன அமைச்சகம் (இந்தியா)
# கங்காமூலா

**கங்காமூலா** (*Gangamoola*) என்பது இந்தியாவின் கர்நாடக மாநிலத்தின் சிக்கமகளூரு மாவட்டத்தில் உள்ள ஒரு மலைப்பகுதியாகும். **இது வராக பர்வதம்** என்றும் அழைக்கப்படுகிறது. கங்காமூலா மேற்குத் தொடர்ச்சி மலையில் உள்ள மலைகளில் ஒன்றாகும். மேலும் இது துங்கா, பத்ரா மற்றும் நேத்ராவதி ஆகிய மூன்று ஆறுகள் உற்பத்தியாகும் இடமாக அறியப்படுகிறது.
# கங்காமூலா

## நிலவியல்

கங்கமூலா என்பது மேற்குத் தொடர்ச்சி மலையின் கங்காமூலா-அரோலி-கங்கிரிகல் மலைத்தொடரின் ஒரு பகுதியாகும். இது கடல் மட்டத்திலிருந்து 1458 மீட்டர் உயரத்தில் உள்ளது. இந்த மலை குதுரேமுக தேசிய பூங்காவின் எல்லைக்குள் உள்ளது. இந்த மலை அடர்ந்த காடுகளுடன் ஆண்டிற்கு 575 செ.மீ. மழை பெறும் பகுதியாக உள்ளது. இந்த மலைக்கு அருகாமையில் உள்ள பகுதி இரும்பு தாதின் மூலமான காந்தம் - குவார்ட்சைட் படிவுகளால் நிறைந்துள்ளது. 1980ஆம் ஆண்டு பறவையியல் வல்லுநர் டேவிட்டர் நடத்திய ஆய்வில், குதிரைமுகே-அரோலி-கங்காமூலா பகுதியில் 107 வகையான பறவை சிற்றினங்கள் இருப்பதாகப் பதிவு செய்யப்பட்டது. காட்டுச் சாதிக்காய், *மிரிசுடிகா டாக்டிலாய்ட்சு* போன்ற மரங்களால் அதிக எண்ணிக்கையிலான பறவை சிற்றினங்கள் இங்கு உள்ளன.
# கங்காமூலா

## நிலவியல்

### பத்ரா

தன் தோற்றத்திலிருந்து, பத்ரா ஆறு முதலில் கிழக்கே பாய்கிறது. பின்னர் பத்ராவதி நகரைக் கடந்து வடகிழக்காகப் பாய்கிறது. சுமார் 178 கி.மீ. தூரம் பயணித்த பிறகு கூட்லியில் துங்காவுடன் இணைகிறது.
# உருபீடியம் அசிட்டேட்டு

| Name = உருபீடியம் அசிட்டேட்டு</br>Rubidium acetate
| IUPACName = உருபீடியம் அசிட்டேட்டு
| PIN =
| SystematicName =
| OtherNames =
| data page pagename =  
| ImageFile = rubidium acetate.svg
| ImageSize =
| ImageAlt =
| ImageName =
| ImageCaption =  
| Section1 =
| Section2 =
# பஞ்செட்டி

**பஞ்செட்டி** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு புறநகர்ப் பகுதியாகும். தேவயக்ஞம், பித்ருயக்ஞம், பூதயக்ஞம், மானுஷ்ய யக்ஞம் மற்றும் பிரம்மயக்ஞம் என பஞ்ச இஷ்டிகள் (ஐந்து இஷ்டிகள்) கடைப்பிடித்து அகத்திய முனிவர் இந்த இடத்தில் தங்கியிருந்ததால் பஞ்சேஷ்டி என்று இந்தப் பகுதி அழைக்கப்பட்டு, பின்னர் மருவி பஞ்செட்டி என்று அழைக்கப்படுகிறது.  
கடல் மட்டத்திலிருந்து சுமார் 62 மீட்டர் உயரத்தில் அமைந்துள்ள பஞ்செட்டி பகுதியின் புவியியல் ஆள்கூறுகள் ஆகும். காரனோடை, செங்குன்றம், பாடியநல்லூர், புழல், அலமாதி, பொன்னேரி, கவரைப்பேட்டை, கும்மிடிப்பூண்டி ஆகியவை பஞ்செட்டி பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
வேலம்மாள் நிறைநிலை மேல்நிலைப் பள்ளி என்ற தனியார் பள்ளி ஒன்று பஞ்செட்டி பகுதியில் அமைந்துள்ளது.  
தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் அகத்தீசுவரர் கோயில் ஒன்று பஞ்செட்டி பகுதியில் அமையப் பெற்றுள்ளது.
# பர்வானோ பாட்டி

**பர்வானோ பாட்டி** (*Parwano Bhatti*) பாக்கித்தான் நாட்டைச் சேர்ந்த ஓர் எழுத்தாளர் ஆவார். முக்கிய சிந்தி மொழி கவிஞர் பத்திரிகையாளர், நடிகர், வானொலி இசையமைப்பாள என பன்முகங்களால் இவர் அறியப்படுகிறார். 1934 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். தனது 82 ஆவது வயதில் இறந்தார்.
# பர்வானோ பாட்டி

## வாழ்க்கைக் குறிப்பு

1947 இல் பத்திரிகைத் துறையில் தனது வாழ்க்கையைத் தொடங்கினார். 1950 ஆம் ஆண்டில் தனது கவிதைகளை வெளியிடத் தொடங்கினார். முதன்முதலில் 1953 ஆம் ஆண்டில் மித்தா ராம் விடுதியில் முஜ்ரிம் கவுன்? என்ற மேடை நாடகத்தில் நடித்தார். 1963 ஆம் ஆண்டில் இவர் சிந்தி அதாபி சங்கத்தின் இணைச் செயலாளராகத் தேர்ந்தெடுக்கப்பட்டார். 1968 ஆம் ஆண்டில் இவரது முதல் புனைகதை படைப்பு வெளியிடப்பட்டது. 1970 ஆம் ஆண்டு ஏக்யூ பிர்சாதா இயக்கிய மெகபூப் மிதா திரைப்படத்தில் நிலப்பிரபுத்துவப் பிரபுவாக நடித்தார்.
# பஞ்செட்டி அகத்தீசுவரர் கோயில்

**அகத்தீசுவரர் கோயில்** என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள பஞ்செட்டி (இயற்பெயர்: பஞ்சேஷ்டி) புறநகர்ப் பகுதியில் அமைந்துள்ள ஒரு சிவன் கோயில் ஆகும்.  
கடல் மட்டத்திலிருந்து சுமார் 62 மீட்டர் உயரத்தில் அமைந்துள்ள பஞ்செட்டி அகத்தீசுவரர் கோயிலின் புவியியல் ஆள்கூறுகள் ஆகும்.  
அகத்தீசுவரர் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.  
ஒவ்வோர் ஆண்டும் கார்த்திகை மாதத்தில் வரும் ஒவ்வொரு திங்கட்கிழமைகளிலும் இக்கோயிலின் இறைவனுக்கு 108 சங்காபிசேகம் நடைபெறுகிறது.
# சார்மதி மலைத்தொடர்

**சார்மதி மலைத்தொடர்** (சார்மாடி) என்பது தெற்கு கன்னட மாவட்டம் பெள்தங்கடி வட்டத்தில் சிக்கமகளூருவின் முடிகெரே வட்டத்திலும் உள்ள ஒரு மலைத்தொடர் ஆகும். இது தெற்கு கன்னடாவை சிக்கமகளூரு மாவட்டத்துடன் இணைக்கும் மேற்குத் தொடர்ச்சி மலையில் உள்ள இடங்களுள் இதுவும் ஒன்று. இம்மலைப்பகுதி சார்மதி மலைத்தொடர் என்று அழைக்கப்படுகிறது. இது மங்களூரு மற்றும் தும்குருவை இணைக்கும் தேசிய நெடுஞ்சாலை 73-ல் அமைந்துள்ளது. இதன் அருகிலுள்ள இடங்கள் சார்மதி கிராமம், உஜிரே, பெள்தங்கடி, புத்தூர், கொட்டிகெஹாரா, பாலூர் மற்றும் கலசா மற்றும் பனகல் முதலியன.  
சார்மதி மலைத்தொடர் சார்மதி கிராமத்திலிருந்து தொடங்குகிறது (உஜிரேயிலிருந்து 11 கி.மீ.) மற்றும் கொட்டிகெஹராவில் முடிவடைகிறது. சார்மதி மலைத்தொடர் தெற்கு கருநாடாகவின் வடகிழக்கு பகுதிகளை சிக்மகளூர் மாவட்டத்துடன் உஜிரே-கொட்டிகெராவில் இணைக்கிறது. இது தர்மஸ்தலாவிலிருந்து 9 கி.மீ. தூரத்தில் உள்ளது. பல்லராயனதுர்கா என்பது மலையில் அமைந்துள்ள ஒரு கோட்டையாகும். இது&nbsp;கொட்டிகெஹர - கலச பாதையில் சுங்கசாலையிலிருந்து 10 கி.மீ. தொலைவில் உள்ளது.  
பல்லாராயனதுர்கா கோட்டையை இருபக்கங்களிலிருந்தும் அணுகலாம். சுங்கசாலேயிலிருந்து குறுகிய பாதையில், ஹொரநாட்டிலிருந்து செல்லும் வழியில் அல்லது பந்தஜேயிலிருந்து நீண்ட பாதையில் அமைந்துள்ளது. சார்மாடி காட் பகுதியில், 200 அடி உயரத்தில் இருந்து விழும் பந்தஜே அர்பி (துளுவில் *அர்பி* என்றால் 'நீர்வீழ்ச்சி') என்ற நீர்வீழ்ச்சி உள்ளது. கடைகல்லு சிகரம் 1700 அடி உயரத்தில் உள்ளது.
# சார்மதி மலைத்தொடர்

## தேசிய நெடுஞ்சாலை 73

தேசிய நெடுஞ்சாலை 73 (முன்பு தேசிய நெடுஞ்சாலை 234) சார்மதியிலிருந்து மேற்குத் தொடர்ச்சி மலையில் ஏறுகிறது. இந்த மலைப்பிரிவு 12 குண்டுசீ வளைவுகளைக் கொண்டுள்ளது. இப்பகுதி 7000 மி.மீக்கும் அதிகமான மழையைப் பெறுகிறது. இப்பகுதியில் உள்ள சில முக்கிய சிகரங்களில் ஜேனுகல்லு குடா, பாலேகல்லு குடா மற்றும் கொடேகல்லு குடா ஆகியவை அடங்கும். கன்னடம் மற்றும் துலுவில், *கோடே* என்றால் 'குடை', என்றும் *கல்லு* என்றால் 'பாறை' என்றும் *குடா* என்றால் 'மலை' என்றும் பொருள். இந்த மலைப் பகுதியில் உள்ள சாலைகள் மிகவும் குறுகலாக உள்ளது. பாலேகல்லு குடா 11வது குண்டூசி வளைவில் அமைந்துள்ளது. வானம் தெளிவான நாளில், மங்களூர் கடற்கரையினை சார்மதி மலையிலிருந்து காணலாம். நேத்ராவதி ஆறு சார்மதி மற்றும் குதுரேமுக இடையே அமைந்துள்ள பங்கராபலிகேவில் உற்பத்தியாகிறது. கர்நாடகாவின் மற்ற மலைப் பிரிவுகளுடன் ஒப்பிடும்போது இந்த மலைப் பகுதி மிகவும் ஆழமானது. தெற்கு கன்னடத்தில் உள்ள மற்ற இடங்களை ஒப்பிடும்போது, சார்மாதியில் குளிர்காலத்தில் குளிர் மிக அதிகமாக இருக்கும்.
# சோடியம் சிட்ரேட்டு

**சோடியம் சிட்ரேட்டு** (*Sodium citrate*) என்பது சிட்ரிக் அமிலத்தின் பின் வரும் சோடியம் உப்புகளில் ஏதேனும் ஒன்றைக் குறிக்கலாம்.
- ஒருசோடியம் சிட்ரேட்டு
- இருசோடியம் சிட்ரேட்டு
- முச்சோடியம் சிட்ரேட்டு
முச்சோடியம் சிட்ரேட்டு பொதுவாக சோடியம் சிட்ரேட்டு என்ற பெயரால் அழைக்கப்படுகிறது. இம்மூன்று உப்புகளும் கூட்டாக உணவுக் கூட்டுப்பொருள் வகையில் ஐரோப்பிய ஒன்றிய எண் 331 என்ற எண்ணால் அடையாளப்படுத்தப்படுகிறது.
# சோடியம் சிட்ரேட்டு

## பயன்பாடுகள்

### உணவு

சோடியம் சிட்ரேட்டுகள் உணவு மற்றும் பானங்களில் அமிலத்தன்மை கட்டுப்பாட்டாளர்களாகவும், எண்ணெய்களுக்கான குழம்பாக்கிகளாகவும் பயன்படுத்தப்படுகின்றன. பாலாடைக்கட்டிகளை எண்ணெய்தன்மை ஆகாமல் உருகச் செய்கின்றன. சோடியம் சிட்ரேட்டு உணவின் அமிலத்தன்மையையும் குறைக்கிறது.
# சோடியம் சிட்ரேட்டு

## பயன்பாடுகள்

### இரத்தம் உறைதல் தடுப்பி

தானம் செய்யப்பட்ட இரத்தம் சேமிக்கப்படும்போது இரத்தம் உறைவதை தடுக்க சோடியம் சிட்ரேட்டு பயன்படுகிறது. அறுவைசிகிச்சைக்கு முன், ஒரு நபரின் இரத்தம் மிகவும் தடிமனாக உள்ளதா மற்றும் இரத்த உறைவு ஏற்படுமா அல்லது பாதுகாப்பாக செயல்பட முடியாத அளவுக்கு இரத்தம் மிகவும் மெல்லியதாக உள்ளதா என்பதைக் கண்டறிய சோடியம் சிட்ரேட்டு ஆய்வகத்தில் பயன்படுத்தப்படுகிறது. சோடியம் சிட்ரேட்டு, சோடியம் பைகார்பனேட்டுக்குப் பதிலாக, இரத்தம் மற்றும் சிறுநீரில் உள்ள அதிகப்படியான அமிலத்தை நடுநிலையாக்க, மருத்துவச் சூழல்களில் ஒரு காரமயமாக்கும் முகவராகப் பயன்படுத்தப்படுகிறது.
# சோடியம் சிட்ரேட்டு

## பயன்பாடுகள்

### வளர்சிதைமாற்றத்தில்

வளர்சிதை மாற்ற அமிலத்தன்மை மற்றும் நாள்பட்ட சிறுநீரக நோய் சிகிச்சைக்கான பயன்பாடு என சோடியம் சிட்ரேட்டு மருத்துவப் பயன்பாடுகளைக் கொண்டுள்ளது.
# சோடியம் சிட்ரேட்டு

## பயன்பாடுகள்

### பெரசு நுண்துகள்

ஒலியிக்கு அமிலத்துடன் சோடியம் சிட்ரேட்டு காந்த Fe3O4 நானோ துகள்கள் மேற்பூச்சுகளில் பயன்படுத்தப்படுகிறது.
# செத்தியூ மாவட்டம்

**செத்தியூ மாவட்டம்** (ஆங்கிலம்: *Setiu District*; மலாய்: *Daerah Setiu*; சீனம்: 士兆县; ஜாவி: ستيو) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.  
இந்த மாவட்டத்தின் வடக்கில் பெசுட் மாவட்டம் (*Besut District*); தெற்கில் கோலா திராங்கானு மாவட்டம் (*Kuala Terengganu District*); கிழக்கில் கோலா நெருசு மாவட்டம் (*Kuala Nerus District*) மற்றும் தென்சீனக் கடல் (*South China Sea*) ஆகியவை எல்லைகளாக உள்ளன.  
செத்தியூ மாவட்டம் திராங்கானு மாநிலத்தில் இரண்டாவது புதிய மாவட்டம்; மற்றும் குறைந்த மக்கள்தொகை கொண்ட மாவட்டமாகும். இதன் தலைநகரமான பண்டார் பரமேசுவரி (*Bandar Permaisuri*). இந்த மாவட்டத்தின் பொருளாதார மற்றும் வணிக மையமாகவும் செயல்படுகிறது. இந்த மாவட்டத்தில் உள்ள மற்ற நகரங்கள் சாலோக் (*Chalok*), சுங்கை தோங் (*Sungai Tong*), குந்தோங் (*Guntong*) மற்றும் பெனாரிக் (*Penarik*).
# செத்தியூ மாவட்டம்

## சொல் பிறப்பியல்

19-ஆம் நூற்றாண்டில் டச்சு கிழக்கிந்திய நிறுவனத்தினால் (*Dutch East Indies*) இந்தோனேசிய தீவுக்கூட்டங்கள் (*Indonesian archipelago*) கைப்பற்றப்பட்டன. அதன் விளைவாக அந்தப் பகுதியைச் சேர்ந்த தோக் செத்தியூ (*Tok Setiu*) எனும் பூகிஸ் (*Bugis*) தலைவர் ஒருவர் திராங்கானுவிற்கு குடிபெயர்ந்தார்.  
அந்தக் கட்டத்தில் திராங்கானு சுல்தான்; பூகிஸ் தலைவர் தோக் செத்தியூவிற்கும் அவரின் ஆதரவாளர்களுக்கும் கோலா திராங்கானுக்கு வடக்கே அமைந்துள்ள சமவெளியில் ஒரு கிராமத்தைத் திறக்க அனுமதி வழங்கினார்.
# செத்தியூ மாவட்டம்

## வரலாறு

1920-களின் முற்பகுதியில், திராங்கானுவில் பிரித்தானிய ஆட்சியின் ஆரம்ப நாட்களில், செத்தியூ மாவட்டம் ஒரு சிறிய நிலப்பரப்புடன் இருந்தது. 1923 தொடங்கி 1935 வரை அண்டைய மாவட்டமான பெசுட் மாவட்டத்துடன் (*Besut District*) இணைக்கப்பட்டது. பின்னர் செத்தியூ மாவட்டம் ஒரு தனி மாவட்டமாக மாற்றப்பட்டது.  
1935-ஆம் ஆண்டில் பெசுட் மாவட்டத்திற்கும் மாநில தலைநகரான கோலா திராங்கானு நகருக்கும் இடையே செத்தியூ மாவட்டம் இரு பிரிவுகளாகப் பிரிக்கப்பட்டது. 1985-ஆம் ஆண்டில் அதன் தற்போதைய எல்லைகளைக் கொண்ட செத்தியூ மாவட்டம் மறுசீரமைக்கப்பட்டது.  
செத்தியூவில் வசிப்பவர்களில் பெரும்பாலோர் மலாய் இனத்தவர்கள். சிறுபான்மையினர் சீனர்கள், சயாமியர்கள் மற்றும் இந்தியர்கள். செத்தியூவில் உள்ள பெரும்பாலான மலாய்க்காரர்கள்; குறிப்பாக வடக்குப் பகுதியில் உள்ளவர்கள் கிளாந்தான்-பட்டாணி மலாய் மொழியைப் பேசுகிறார்கள். இருப்பினும் செத்தியூவின் தெற்குப் பகுதியில் வசிப்பவர்கள் திராங்கானு மலாய் மொழியை அதிகமாகப் பயன்படுத்துகிறார்கள்.
# செத்தியூ மாவட்டம்

## பொது

### நிர்வாகப் பிரிவுகள்

செத்தியூ மாவட்டம் 7 முக்கிம்கள் (*Mukim*) எனும் துணை மாவட்டங்களாகப் பிரிக்கப்பட்டுள்ளது:  
- சாலோக் (*Chaluk*)
- குந்தோங் (*Guntung*)
- உலு நெருசு (*Hulu Nerus*)
- உலு செத்தியூ (*Hulu Setiu*)
- மேராங் (*Merang*)
- பந்தாய் (*Pantai*)
- தாசிக் (*Tasik*)
# ரந்தாவ் அபாங்

**ரந்தாவ் அபாங்**; (ஆங்கிலம்: *Rantau Abang*; மலாய்: *Rantau Abang* சீனம்: 兰道阿邦) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 80&nbsp;கி.மீ.; கோலா டுங்குன் (*Kuala Besut*) நகரில் இருந்து 20&nbsp;கி.மீ. தெற்கில் உள்ளது.  
இந்த நகரம் மலேசியாவில் மிக அழகான கடற்கரையைக் கொண்ட கடற்கரை நகரம் என புகழப் படுகிறது. உலகம் முழுவதும் இருந்து ஒவ்வொரு நாளும் சுற்றுலாப் பயணிகள் இந்தக் கடற்கரைக்கு வருகின்றனர். குறிப்பாக சீனா, தைவான், ஜப்பான் நாட்டுப் பயணிகள் அதிகமாக வருகின்றனர். உலகத்திலேயே மிகவும் பெரிய கடல் ஆமைகளான பேராமைகளுக்கு (*Leatherback Sea Turtle*) இந்த இடம் மிகவும் புகழ்பெற்றது.
# ரந்தாவ் அபாங்

## பொது

### ரந்தாவ் அபாங் கடற்கரை

ரந்தாவ் அபாங் கடற்கரை பெரிய கடல் ஆமைகளான பேராமைகளுக்கு பிரபலமானது. தவிர, ரந்தாவ் அபாங் அதன் மைல்கள் கணக்கிலான மணல் கடற்கரையால் நன்கு அறியப்படுகிறது. டுங்குன் நகருக்கு வடக்கே சில கிலோமீட்டர் தொலைவில் உள்ள கோலா அபாங் நகரில் இருந்து ரந்தாவ் அபாங் வரை கடற்கரை தொடர்ச்சியாக நீண்டுள்ளது.  
பெரும்பாலான கடற்கரைகள் நீச்சலுக்குப் பாதுகாப்பானவை. கடற்கரை கைப்பந்தாட்டம், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கும் ரந்தாவ் அபாங் கடற்கரை வசதியாக உள்ளது.
# ரந்தாவ் அபாங்

## பொது

### திராங்கானு அரசாங்கத்தின் நடவடிக்கை

இந்த ஆமைகள் அழிந்து வருவதாக (*Turtles Extinct*), அண்மையில் திராங்கானு அரசாங்கம் அறிவித்தது. சுற்றுலாப் பயணிகளின் இடையூறுகள் கடலாமைகள் குறைவதற்கு மிகப்பெரிய காரணம் என்று சொல்லப்படுகிறது. மேலும் பலர் ஆமை முட்டைகளை எடுத்து உள்ளூர் கிராமங்களில் விற்கின்றனர். ஆமை முட்டைகள் ஓர் உள்ளூர் உணவாக மாறிவருவதும் ஒரு காரணம் என அறியப் படுகிறது.  
ஆமை மற்றும் கடல் சுற்றுச்சூழல் மையம் (*Turtle and Marine Ecosystem Centre*) ரந்தாவ் அபாங்கில் கடலாமைகளைப் பாதுகாக்கும் முயற்சிகளை மேற்கொண்டு வருகிறது.
# சம்பாஜே

**சம்பாஜே** (*Sampaje*) என்பது இந்தியாவின் தென் மாநிலமான கர்நாடகாவில் உள்ள ஒரு மலைக் கிராமம் ஆகும். இது கர்நாடகாவின் குடகு மாவட்டத்தில் உள்ள மடிக்கேரி வட்டத்தில் அமைந்துள்ளது. இது தெற்கு கன்னட மாவட்டத்தில் உள்ள மங்களூர் நகரத்தைக் குடகு மாவட்டத்தில் உள்ள மடிக்கேரி நகரத்துடன் இணைக்கும் தேசிய நெடுஞ்சாலை-275-ல் அமைந்துள்ளது. இது குடகு மற்றும் தெற்கு கன்னடா இடையே உள்ள ஒரு எல்லை கிராமம்.
# சம்பாஜே

## மக்கள்தொகையியல்

2001 இந்திய மக்கள் தொகைக் கணக்கெடுப்பின்படி சம்பாஜேயில் 5304 பேர் வசிக்கின்றனர். இவர்களில் 2639 பேர் ஆண்கள் 2665 பெண்கள் ஆவர்.
# சம்பாஜே

## கல்வி

ஜி. எம். பி. பள்ளி சம்பாஜே கிராமத்தில் உள்ள மாணவர்களுக்கு ஆரம்பக் கல்வியை வழங்குகிறது. 'சம்பாஜே பதவி பூர்வா கல்லூரி' கலைப் பிரிவில் பல்கலை முன்பட்ட கல்வியை வழங்கும் முக்கிய நிறுவனமாகச் செயல்பட்டு வருகிறது. 1966 சம்பாஜே உயர்நிலைப் பள்ளியை நிறுவப்பட்ட இந்நிறுவனம் பின்னர் கல்லூரியாகத் தரம் உயர்த்தப்பட்டது.
# சம்பாஜே

## வேளாண்மை

விவசாயம் மக்களின் முக்கியத் தொழிலாகும். இயற்கை மீள்மம், பாக்கு, தென்னை, முந்திரி தோட்டங்கள் முக்கிய உற்பத்தி ஆதாரமாக உள்ளன. தேனீ வளர்ப்பும் மேற்கொள்ளப்படுகிறது.
# சம்பாஜே

## உயிர்பன்மயம்

சம்பாஜே இந்தியாவின் மேற்குத் தொடர்ச்சி மலைப் பகுதியில் அமைந்துள்ளது. சம்பாஜே பல்வேறு வகையான விலங்குகள் மற்றும் பறவைகள் நிறைந்த ஒரு அழகான இடம். குரங்குகள், மயில்கள், மரங்கொத்திகள் மற்றும் பலவகையான மரங்கள் இப்பகுதியின் உயிர் பன்முகத்தன்மையை உருவாக்குகின்றன.
# சம்பாஜே

## மொழி

கன்னடம், துளு, கொடவா மற்றும் அரே பாஷே ஆகியவை இங்குப் பேசப்படும் முக்கிய மொழிகள் ஆகும்.
# சம்பாஜே

## மேலும் பார்க்கவும்

- சுல்லியா
- சார்மதி
# கருப்பு மூஞ்சூறு

**கருப்பு மூஞ்சூறு** (*Black shrew*)(***சன்கசு அட்டர்***) என்பது போர்னியோ தீவில் உள்ள மலேசிய மாநிலமான சபாவில் உள்ள கினாபாலு மலையிலிருந்து மட்டுமே அறியப்படும் ஒரு வெள்ளை-பல் மூஞ்சூறு ஆகும்.  
இது கடல்மட்டத்திலிருந்து 1,600 மீட்டர் உயரத்தில் உள்ள மலைக்காடுகளில் சேகரிக்கப்பட்ட ஒரு மாதிரி மூலம் அறியப்படுகிறது.
# திண்ட்லு

**திண்ட்லு** (*Thindlu*) என்பது இந்தியாவின் கருநாடக மாநிலத்தின் பெங்களூர் நகர மாவட்டத்தில் உள்ள ஒரு சிற்றூர் ஆகும். ஒரு காலத்தில் பழமையான கிராமமாக இருந்த இந்த ஊர் தற்போது பெங்களூர் வடக்கு பகுதியின் ஒரு அங்கமாக உள்ளது. திண்ட்லு அதன் பண்டைய கோயிலான வீரபத்திரர் ( சிவனின் ஒரு வடிவம்) கோயிலுக்கு பிரபலமானது. தற்போது இப்பகுதி பல புதிய கட்டுமானங்களுடன் வளர்ந்து வரும் பகுதியாக உள்ளது. திண்ட்லு பைடராயனபுரா தொகுதியின் வித்யாரண்யபுரா வார்டுக்கு உட்பட்டது. பெங்களூரின் மிகப்பெரிய தொகுதிகளில் ஒன்றாக பைடராயனபுரா உள்ளது. அண்மைக் காலமாக பல புதிய குடியிருப்புகள் இங்கு உருவாகியுள்ளன. திண்ட்லு வித்யாரண்யபுரத்தின் கிழக்கேயும் சககார நகருக்கு மேற்கேயும் அமைந்துள்ளது. ஒரு காலத்தில் கிராமப்புறமாக இருந்த இது, இப்போது பெங்களூர் நகரத்துடன் ஒருங்கிணைக்கப்பட்டுள்ளது. பல புதிய குடியிருப்புகள் மற்றும் மக்கள் குடியேற்றத்தால் இந்த பகுதி தற்போது கிராமம் போல் இல்லை. இருப்பினும் சில பகுதிகளில் இன்னும் கிராம பாணியிலான பழைய வீடுகள் உள்ளன. பெங்களூரு ஊரக மாவட்டத்தின் மற்ற பகுதிகளில் கால்நடை வளர்ப்பு குறைந்துவிட்டாலும், இங்கும் இன்றும் காணலாம்.
# திண்ட்லு

## கோயில்கள்

இந்த பகுதியில் குரு சனீசுவரர், அனுமன், வீரபத்திரர் ஆகியோருக்கு அர்ப்பணிக்கப்பட்ட பல பழைய இந்து கோவில்கள் உள்ளன. அனுமன் சிலை பல நூறு ஆண்டுகளாக இருந்ததாகவும், அண்மையில்தான் கோயில் கட்டப்பட்டதாகவும் நம்பப்படுகிறது. ஆஞ்சநேயர் கோவில் வீரபத்ரர் கோவிலுக்கு மிக அருகில் உள்ளது. மற்றும் நஞ்சப்பா சதுக்கத்துக்கு செல்லும் பிரதான சாலையில் அமைந்துள்ளது. வீரபத்திரர் கோவில் 1000 ஆண்டுகள் பழமையானது என மதிப்பிடப்பட்டு அண்மையில் புதுப்பிக்கப்பட்டது. வித்யாரண்யபுரத்தில் உள்ள புகழ்பெற்ற காளிகா துர்கா பரமேசுவரி கோயில் திண்ட்லு சதுக்கத்திலிருந்து நடந்து செல்லக்கூடிய தொலைவில் உள்ளது. திண்டுலு சதுக்கத்தில் தொடம்மா தேவி கோயிலும் உள்ளது. அது புதுப்பிக்கப்பட்டு வருகிறது. பழங்கால மரபுகளான தேர்த்திருவிழா, தீ மிதித்தல் போன்றவை திண்ட்லுவில் உள்ள வீரபத்ரர் கோயிலில் சமய விழாக்களில் நடைமுறையில் உள்ளது.
# திண்ட்லு

## போக்குவரத்து

பெங்களூரின் முக்கிய பகுதிகளை திண்ட்லுவிற்கு இணைக்கும் வகையில் பல பேருந்துகள் உள்ளன. பெங்களூர் மாநகரபோக்குவரத்துக் கழக வழித்தட எண் 288H திண்ட்லுவில் இருந்து ஆர்.கே. மார்க்கெட் வரை செல்கிறது. பின்னர் நேர்மாறாகவும் மற்று வழித்தடத்திலும் 288H எண் பேருந்து திண்ட்லுவில் இருந்து கெம்பே கவுடா பேருந்து நிலையம் வரை செல்கிறது. 288E வழித்தட எண்ணானாது பழமையான பெ.மா.போ.க வழித்தடங்களில் ஒன்றாகும். பெ.மா.போ.க. வழித்தட எண் 288E வித்யாரண்யபுரத்திலிருந்து சிவி ராமன் நகரை திண்ட்லு வழியாக இணைக்கிறது. கீழே உள்ள அட்டவணையில், திண்ட்லுவைக் கடந்து செல்லும் முக்கியமான பேருந்து வழித்தடங்கள் கொடுக்கப்பட்டுள்ளன. மேலும் பல பேருந்துகள் வித்யாரண்யபுரத்திலிருந்து நஞ்சப்பா சதுக்கம் வழியாக நகரின் அனைத்து பகுதிகளுக்கும் இயக்கப்படுகின்றன. இது திண்ட்லுவிலிருந்து பத்து நிமிட நடை தூரத்தில் உள்ளது. திண்ட்லு சதுக்கத்திலிருந்து பத்து நிமிட நடை தூரத்தில் கொடிகேஹள்ளி தொடருந்து நிலையம் உள்ளது. இந்த நிலையம் அண்மையில் மின்மயமாக்கப்பட்டு இரட்டை பாதையாக மாற்றப்பட்டது. பயணிகள் தொடருந்துகள் பல இங்கு நிற்கின்றன. அத்தகைய ஒரு தொடருந்து சிக் பல்லாபூர் - பெங்களூர் பயணிகள் வண்டி ஆகும், இது நந்தி மலையில் நிற்கிறது. இந்த அழகிய மலையை பார்வையிட கொடிகேஹள்ளியில் இருந்து இந்த தொடருந்தில் ஏறலாம். அதிகரித்து வரும் போக்குவரத்து நெரிசல் காரணமாக, இந்த தொடருந்து நிலையத்துக்கு செல்ல கொடிகேஹள்ளி-திண்ட்லு பிரதான சாலையில் சுரங்கப்பாதை அமைக்கப்பட்டுள்ளது.
| 288 | ஆர்.கே. மார்கெட் | திண்ட்லு | மெஜஸ்டிக், மேக்ரி சதுக்கம், கங்காநகர், ஹெப்பால், கொடிகேஹள்ளி |  |
| --- | --- | --- | --- | --- |
| 288H | மெஜஸ்டிக் | திண்ட்லு | மெஜஸ்டிக், மேக்ரி வட்டம், கங்காநகர், ஹெப்பல், கொடிகேஹள்ளி |  |
| 288F | மெஜஸ்டிக் | கொடிகேஹள்ளி | மதிகெரே, பிஇஎல் சதுக்கம், திண்ட்லு |  |
| 288E/ 314 | சி.வி.ராமன் நகர் | வித்யாரண்யபுரா | திண்ட்லு, ஹெப்பல், ஆர்டி நகர், சிவாஜிநகர் |  |
| 401H | யெலகங்கா | யஷ்வந்த்பூர் | ஜிகேவிகே, கொடிகேஹள்ளி, திண்ட்லு, பிஇஎல் சதுக்கம், மத்திகெரே |  |
| 288M | வித்யாரண்யபுரா | கெம்பேகவுடா பேருந்து நிலையம் | திண்ட்லு- சககாரா நகர் |  |
| 276B | திண்ட்லு (விருபாக்ஷபுரா) | கெம்பேகவுடா பேருந்து நிலையம் | நஞ்சப்பா வட்டம், பிஇஎல் வட்டம், மல்லேசுவரம் | } |  
-
# சுஷ்மா ரெட்டி

**சுஷ்மா ரெட்டி** (*Sushma Reddy*) என்பவர் இந்திய பறவையியல் நிபுணர் ஆவார். இவர் அமெரிக்க மாநிலமான மினசோட்டாவில் உள்ள பெல் இயற்கை வரலாற்று அருங்காட்சியகத்தில் பறவையியல் பிரிவின் தலைவராக பணியாற்றுகிறார். 2018-ல் அமெரிக்க பறவையியல் சங்கத்தின் உறுப்பினராக நியமிக்கப்பட்டார். இவர் இந்தியாவின் மேற்குத் தொடர்ச்சி மலையில் ஒரு புதிய சிற்றினத்தையும் இரண்டு புதிய பேரினப் பறவைகளையும் கண்டுபிடித்தார்.
# உள்ளாலு

**உள்ளாலு** (*Ullalu*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் நகர மாவட்டத்தின் பெங்களூர் வடக்கு வட்டத்தில் அமைந்துள்ளது. இந்திய மக்கள் தொகை கணக்கெடுப்பின்படி, உள்ளாலுவின் மக்கள் தொகை 6851 ஆகும். இதில் 3539 ஆண்களும், 3312 பெண்களும் ஆவர்.
# ஏமலூர்

**ஏமலூர்** (*Yemalur*) என்பது தென்னிந்தியாவின் கருநாடக மாநிலத்தில் உள்ள ஒரு சிற்றூர் ஆகும். இது பெங்களூர் நகரத்திலிருந்து 14 கி.மீ. தொலைவில் பெங்களூரின் எச்ஏஎல் வானூர்தி நிலையத்திற்கும் பெல்லந்தூர் ஏரிக்கும் இடையே அமைந்துள்ளது. இந்த சிற்றூரில் சுமார் 4000 மக்கள் வசிக்கின்றனர். பெங்களூரு ஒரு பெரிய நகரமாக மாறுவதற்கு முன்பிருந்தே பெரும்பாலும் உள்ளூர் மக்கள் இங்கு வசித்து வருகின்றனர்.  
இந்த சிற்றூர் புகழ்பெற்ற சமூக சேவகரும், பழங்குடி ஆர்வலருமான டாக்டர். எச். சுதர்சன் பிறந்த ஊராகும். 2003 ஆம் ஆண்டில், கருணா அறக்கட்டளை மற்றும் எரின் அறக்கட்டளை ஆகிய இரண்டு தன்னார்வ தொண்டு நிறுவனங்கள் இணைந்து இந்த சிற்றூரில் ஆரம்ப சுகாதார நிலையத்தை அமைத்து தந்துள்ளன.
# தைதா மூஞ்சூறு

**தைதா மூஞ்சூறு** (*சன்கசு ஏக்வடோரியசு*) என்பது தென்மேற்கு கென்யாவின் தைதா-தாவேதா மாவட்டத்தில் உள்ள தைதா மலைத்தொடரில் உள்ள இரண்டு இடங்களில் காணப்படும் வெள்ளை-பல் மூஞ்சூறு சிற்றினமாகும். இதன் வாழ்விடத்தின் தரம் தொடர்ந்து சரிவடைந்து வருவதும் இதன் வரம்பில் உள்ள வரம்புகளைக் கருத்தில் கொண்டு, பன்னாட்டு இயற்கைப் பாதுகாப்புச் சங்கம் இந்த மூஞ்சூறுவினை அருகிய இனமாக அங்கீகரித்துள்ளது.
# பாடம்

(1884) எழுதிய "*தெ டிபிகல்ட் லெசன்*".]]
ஒரு **பாடம்** ( lesson) அல்லது **வகுப்பு** (class) என்பது கட்டமைக்கப்பட்ட காலகட்டத்தில் நிகழும் கற்றல் ஆகும். ஒன்று அல்லது அதற்கு மேற்பட்ட மாணவர்களுக்கு ஆசிரியர் அல்லது பயிற்றுவிப்பாளரால் கற்பிக்கப்படுவதை உள்ளடக்கியதாகும்.பாடம் என்பது பாடநூலின் ஒரு பிரிவாக இருக்கலாம் (அச்சுப் பக்கத்தைத் தவிர, பல்லூடகமும் இதில் அடங்கும்) அல்லது, அடிக்கடி, ஒரு குறிப்பிட்ட பாடத்தைப் பற்றி கற்பவர்களுக்குக் கற்பிக்கப்படும் அல்லது ஒரு குறிப்பிட்ட செயலை எப்படிச் செய்வது என்று கற்பிக்கப்படும் ஒரு குறுகிய கால செயல்பாடு ஆகும். பாடங்கள் பொதுவாக வகுப்பறையில் கற்பிக்கப்படுகின்றன, சில சமயங்களில் சமூகச் சூழலிலும் நடைபெறலாம்.  
பாடங்கள் பொழுதுபோக்கிற்காகவும் நடைபெறலாம். *கல்வி* என்ற சொல் மகிழ்கலையுடன் இணைந்தால், **மகிழ்கலைக்கல்வி** என்ற சொல் உருவாக்கப்பட்டது.
# பாடம்

## பாடங்களின் வகைகள்

ஒரே அறை அல்லது இடத்தில் ஒன்று அல்லது அதற்கு மேற்பட்ட நபர்களுடன் உரையாடுவதற்கான வடிவம். கூடுதலாக இதில் சைகைகள் மற்றும் கருவிகள் இருக்கலாம். பாடமானது, விரிவுரை, விவாதம் , விளக்கக்காட்சி அல்லது இவற்றின் கலவையாக இருக்கலாம்.  
சில பாடங்கள் மாணவர்களின் வேலையை உள்ளடக்கியிருக்கலாம். பயிற்றுவிப்பாளர் அல்லது ஆசிரியர் இல்லாதபோது, படிப்பதும் எழுதுவதும் அல்லது எதையாவது உருவாக்குவது போன்ற செயல்கள் இதில் அடங்கும். இது போன்ற சமயங்களில் மாணவர் சுயாதீனமாக வேலை செய்யலாம் அல்லது மற்றவர்களுடன் இணைந்து செயல்படலாம்.  
சமீபத்திய தொழில்நுட்பங்கள் பாடத்தை கற்பிப்பதற்கான வழிகளை விரிவுபடுத்தியுள்ளன. எடுத்துக்காட்டாக: திரைப்படத் துண்டுகள், முன் பதிவு செய்யப்பட்ட ஒலி மற்றும் நிகழ்பட நாடாக்கள், தொலைக்காட்சி நிகழ்ச்சிகள் மற்றும் வலையொலிகள் ஆகியவைகளாகும். ஒரே இடத்தில் இருந்து கல்வி கற்க இயலாத சூழலில் நிகழ்படப் பாடம், காணொளிக் கரத்தரங்கு அல்லது மெய் நிகர் கற்றல் போன்ற தொலைதூரக் கல்வி நுட்பங்கள் மூலம் பாடங்கள் நடைபெறலாம். இந்த கருவிகள் பாடங்களை வழங்க புதிய ஒத்திசைவான, ஒத்திசைவற்ற மற்றும் கலப்பு வழிமுறைகளை வழங்குகின்றன.
# பாடம்

## சொற்பிறப்பியல்

பாடம் என்ற வார்த்தை இலத்தீன் சொல்லான *"லெக்டியோ"* என்பதிலிருந்து உருவானது. இதற்கு வாசிக்கும் செயல் என்பது பொருளாகும். மத சேவை வழங்கும் சமயத்தில் விவிலிய வாசிப்பின் போது பாடம் எனும் சொல் அடிக்கடி பயன்படுத்தப்பட்டது.
# போர்னிய குள்ள மூஞ்சூறு

**போர்னிய குள்ள மூஞ்சூறு** (*Bornean pygmy shrew*)(***சன்கசு ஹோசி***) என்பது சோரிசிடே குடும்பத்தில் உள்ள ஒரு மூஞ்சூறு சிற்றினம் ஆகும். விலங்கியல் வல்லுநரான சார்லசு ஹோஸின் பெயரால் இது அழைக்கப்படுகிறது.
# போர்னிய குள்ள மூஞ்சூறு

## பரவல்

போரினிய குள்ள மூஞ்சூறு பன்னாட்டுத் தீவான போர்னியோவில், குறிப்பாக வடக்கு சரவாக் மற்றும் மலேசியாவின் வடகிழக்கு சபா மாநிலங்களில் மட்டுமே காணப்படும் அகணிய உயிரி ஆகும். இது பரவலாக புரூணையிலும், இந்தோனேசியாவின் வடக்கு கலிமந்தன் மாகாணத்திலும் காணப்படலாம்.  
போரினிய குள்ள மூஞ்சூறுவின் இயற்கை வாழ்விடம் மிதவெப்பமண்டல மற்றும் வெப்பமண்டல வறண்ட காடுகள் ஆகும். இது பெரும்பாலும் எட்ருசுகன் மூஞ்சூறு (*சன்கசு எட்ரசுகசு*) எனப் பட்டியலிடப்படுகிறது. இது ஐரோப்பா மற்றும் வட ஆப்பிரிக்காவிலிருந்து தென்கிழக்கு ஆசியா வரை பரவியுள்ளது. இவை வேறுபட்ட இனங்களாக அறியப்படுகின்றன.
# போர்னிய குள்ள மூஞ்சூறு

## பாதுகாப்பு

போரினிய குள்ள மூஞ்சூறு 1996 முதல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அழிவாய்ப்பு இனமாகப் பட்டியலிடப்பட்டது. 2008-ல் தரவுகள் போதாது இனமாக மாற்றப்பட்டது.  
இதனுடைய சரியான அச்சுறுத்தல்கள் தெரியவில்லை. இது காடு சார்ந்ததாக இருந்தால், வாழ்விட இழப்பால் அச்சுறுத்தப்படுகிறது. வாழ்விடத்தைக் குறிப்பாக செம்பனை எண்ணெய்க்காக விவசாய தோட்டங்களாக மாற்றுவது, மரம் வெட்டுதல், மற்றும் தீ வைத்தல் காரணமாக வாழிட அழிவு நடைபெறுகிறது.
# பாகான் லாலாங்

**பாகான் லாலாங்** (மலாய் மொழி: *Bagan Lalang*; ஆங்கிலம்: *Bagan Lalang*; சீனம்: 峇眼拉浪) என்பது மலேசியா, சிலாங்கூர், சிப்பாங் மாவட்டத்தில் உள்ள ஒரு கடற்கரை நகரம். சிப்பாங் தங்கக் கடற்கரை நகரம் (*Golden Coast Sepang*) என்று பெயர் பெற்றுள்ள இந்த நகரம் மலேசியாவில் பிரசித்தி பெற்ற கடற்கரை நகரங்களில் ஒன்றாக அறியப் படுகிறது.  
கோலாலம்பூர் பன்னாட்டு வானூர்தி நிலையத்தில் இருந்து 33 கி.மீ.; கோலாலம்பூர் மாநகரில் இருந்து 73 கி.மீ. சிரம்பான் மாநகரில் இருந்து 53 கி.மீ. தொலைவில் உள்ளது. நெகிரி செம்பிலான் மாநிலத்தின் போர்டிக்சன் நகரம் இந்த நகரத்திற்கு மிக அருகாமையில் உள்ளது.  
பாகான் லாலாங் கடற்கரை (*Bagan Lalang Beach*) சிலாங்கூர் மாநிலத்தின் தென்மேற்கு கடற்கரையோரத்தில் உள்ள சிறந்த கடற்கரை; மற்றும் கோலாலம்பூருக்கு மிக அருகில் உள்ள கடற்கரைகளில் ஒன்றாகும்.
# பாகான் லாலாங்

## பொது

பாகான் லாலாங் கடற்கரை நீச்சலுக்குப் பாதுகாப்பானவை. கேளிக்கை விளையாட்டுகள், மகிழுலா, காற்றாடி பறக்க விடுதல் மற்றும் முகாமிடுதல் போன்ற அனைத்து வகையான கடற்கரை நடவடிக்கைகளுக்கு பாகான் லாலாங் கடற்கரையில் வசதிகள் உள்ளன. மலிவான தங்கும் இடங்களும் உள்ளன.  
இங்குள்ள கடற்கரைகள் நீச்சல் நடவடிக்கைகளுக்கும் சுற்றுலா நடவடிக்கைகளுக்கும் பாதுகாப்பானவை. எனினும் சில இடங்கள் கடல் பெருக்கு காரணமாக ஆபத்தானவை என்பதால் பாதுகாப்பு நோக்கங்களுக்காகத் தடைசெய்யப்பட்டு உள்ளன.
# பாகான் லாலாங்

## பொது

### சதுப்புநிலக் காடுகள்

இந்த நகரத்தைச் சுற்றிலும் ஏராளமான சதுப்புநிலக் காடுகள் உள்ளன. அவற்றில் பெரும்பாலானவை வண்டல் மண்ணால் உருவான நிலப் படுகைகள் ஆகும். இந்தச் சதுப்புநிலக் காடுகளில் காண்டா நண்டுகள் அதிகமாகக் கிடைக்கின்றன.  
பாகான் லாலாங் கடற்கரை நகரத்திற்கு அருகில் சுங்கை பீலேக் எனும் ஒரு நடுதர நகரம் உள்ளது. களிமண் கொண்டு செங்கல் தயாரிக்கும் தொழிலுக்கு சுங்கை பீலேக் நகரம் பிரபலம் பெற்றது. இருப்பினும் அண்மைய காலங்களில் சுங்கை பீலேக்; பாகான் லாலாங் பகுதிகளில் செங்கல் தொழிற்சாலைகள் மிகவும் குறைந்துவிட்டன.
# பாகான் லாலாங்

## பொது

### குடியிருப்புகள்

பாகான் லாலாங் கடற்கரை நகரத்திற்கு அருகில் புக்கிட் பாங்கோங் (*Bukit Bangkong*), பத்து அம்பாட் (*Batu Empat*), பத்து டுவா (*Batu Dua*), தெலுக் மெர்பாவ் (*Teluk Merbau*) மற்றும் சிப்பாங் கெச்சில் (*Sepang Kecil*) போன்ற குடியிருப்புகள் உள்ளன.  
இவற்றுள் புக்கிட் பாங்கோங் முன்பு ஒரு சிறிய பழங்குடியினக் குடியேற்றமாக இருந்தது. ஆனால், தற்போது ஜாவானிய மலாய் மக்கள் (*Javanese Malay*) அதிகமாக உள்ளனர்.
# ஆம் ஆத்மி

**ஆம் ஆத்மி** (*Aam Aadmi*, , ) — நேரடி மொழிபெயர்ப்பு: " சாதாரண மனிதன் " ( *ஆம்* என்றால் சாதாரண + *ஆத்மி* என்றால் மனிதன்) - இஃது ஒரு இந்துசுத்தானி மொழி பேச்சு வழக்கு மற்றும் " சராசரி ஜோ " என்ற சொல்லுக்கு இணையானதாகும்.  
இந்திய தேசிய காங்கிரசு தனது 2004 ஆம் ஆண்டு தேர்தல் பரப்புரையை *ஆம் ஆத்மி* என்ற கருப்பொருளை அடிப்படையாகக் கொண்டதாக உருவாக்கியது. தேர்தலுக்கான கட்சியின் முழக்கமானது *காங்கிரஸ் கா ஹாத், ஆம் ஆத்மி கே சாத்* ("காங்கிரஸின் கை சாமானியர்களிடம் உள்ளது") என்பதாகும். 2007 ஆம் ஆண்டில், காங்கிரசு தனது ஐமுகூ அரசாங்கத்தின் திட்டங்களைப் பிரபலப்படுத்த தனது *ஆம் ஆத்மி கா சிபாஹி* ("சாதாரண மனிதனின் சிப்பாய்") பரப்புரையைத் தொடங்கியது.  
2012 இல் உருவாக்கப்பட்ட ஆம் ஆத்மி கட்சியால், இந்தக் கூற்று ஏற்றுக்கொள்ளப்பட்டது. 1885 ஆம் ஆண்டு முதல் ஆம் ஆத்மி என்பது காங்கிரசின் இன்னொரு பெயராக இருந்ததாகக் கூறி, புதிதாக உருவாக்கப்பட்ட ஆம் ஆத்மி கட்சியின் பெயருக்கு காங்கிரசு எதிர்ப்பு தெரிவித்தது.  
ஆம் ஆத்மி என்ற சொற்றொடரின் அபத்தமான மொழிபெயர்ப்பாக "மாம்பழ மனிதன்" ( *ஆம்* என்பது "மாம்பழம்" என்பதன் இந்தி சொல்லாகும்) என்பது இருந்தது. 2012 ஆம் ஆண்டில், ராபர்ட் வதேரா " வாழைக் குடியரசில் மாம்பழ மனிதர்கள்" என்று கேலி செய்தபோது, ஆர்வலர்களால் விமர்சிக்கப்பட்டார்.  
2014 ஆம் ஆண்டில், புதிய பிரதமர் மோதி, ஏர் இந்தியாவின் நீண்ட கால இலட்சினையான மகாராஜாவை *ஆம் ஆத்மி*களும் வானூர்தியைப் பயன்படுத்துவதற்கு ஏற்ற குறிப்பதாக மாற்றுமாறு உத்தரவிட்டார்.
# பரேல் சட்டமன்றத் தொகுதி

**பரேல்** (परळ) பாராளுமன்றத் தொகுதி இந்திய நாட்டின் மகாராட்டிரா மாநில சட்டமன்றத் தொகுதிகளில் ஒன்றாகும். 2008 ஆம் ஆண்டில் பிரிக்கப்பட்ட பிறகு இத்தொகுதி இல்லாமல் போனது. 1990 ஆம் ஆண்டு முதல் சிவசேனா கட்சி இத் தொகுதியில் வெற்றி பெற்று வருகிறது. 1970 ஆம் ஆண்டு முதல் சிவசேனா கட்சி வரலாற்றில் வென்ற முதல் தொகுதி இதுவாகும். வாமன்ராவ் மகாதிக் இந்த தொகுதியில் வெற்றி பெற்று, சட்டமன்றத்தில் நுழைந்த முதல் சிவசேனா உறுப்பினர் ஆவார்.
# பரேல் சட்டமன்றத் தொகுதி

## பாராளுமன்ற உறுப்பினர்கள்

| 1962 | மாதவராவ் மணி | இந்திய தேசிய காங்கிரசு |
| --- | --- | --- |
| 1967 | கிருசுண தேசாய் | இந்தியப் பொதுவுடைமைக் கட்சி |
| 1970^ | வாமன்ராவ் மகாதிக் | சுதந்திரமான அமைப்பு |
| 1972 | கசானன் லோகே | இந்திய தேசிய காங்கிரசு |
| 1978 | வாசு தேசாய் | சனதா கட்சி |
| 1980 | சதீசு பெட்னேகர் | இந்திய தேசிய காங்கிரசு |
| 1985 | சரத் காது | சுதந்திரமான அமைப்பு |
| 1990 | விட்டல் சவான் | சிவசேனா கட்சி |
| 1995 | சூர்யகாந்த் தேசாய் |  |
| 1999 | தக்து சக்பால் |  |
| 2004 |  |  |
| } |  |  |  
<templatestyles src="Module:Coordinates/styles.css"></templatestyles>
# ஐசோபுரோப்பைல் அசிடேட்டு

**ஐசோபுரோப்பைல் அசிடேட்டு** (*Isopropyl acetate*) C<sub>5</sub>H<sub>10</sub>O<sub>2</sub>
என்பது ஓர் எசுத்தர் ஆகும். அசிட்டிக் அமிலம் மற்றும் ஐசோபுரோப்பனால் சேர்மங்கள் ஈடுபடும் எசுத்தராக்கல் வினையில் ஐசோபுரோப்பைல் அசிடேட்டு உருவாகிறது. இது ஒரு தெளிவான, நிறமற்ற சிறப்பியல்பு பழ வாசனை கொண்ட திரவமாகும்.  
ஐசோபுரோப்பைல் அசிடேட்டு பலவகையான உற்பத்திப் பயன்பாடுகளைக் கொண்ட ஒரு கரைப்பானாகும். மற்ற பெரும்பாலான கரிம கரைப்பான்களுடன் கலக்கக்கூடியதாகவும் தண்ணீரில் சிறிது கரையக்கூடியதாக்வும் உள்ளது. எத்தில் அசிடேட்டுடன் ஒப்பிடுகையில் இதனுடைய கரைதிறன் குறைவாகும். செல்லுலோசு, நெகிழி, எண்ணெய் மற்றும் கொழுப்புகளுக்கு இது கரைப்பானாகப் பயன்படுகிறது. சில அச்சு மைகள் மற்றும் வாசனை திரவியங்களில் ஐசோபுரோப்பைல் அசிட்டேட்டு ஓர் அங்கமாக உள்ளது.  
ஐசோபுரோப்பைல் அசிடேட்டு காற்றின் முன்னிலையில் எஃகுடன் தொடர்பு கொள்ளும்போது மெதுவாக சிதைந்து, அசிட்டிக் அமிலம் மற்றும் ஐசோபுரோப்பனாலை தருகிறது. ஆக்சிசனேற்றப் பொருட்களுடன் தீவிரமாக வினைபுரிகிறது மேலும் பல நெகிழிகளையும் தாக்குகிறது.  
ஐசோபுரோப்பைல் அசிடேட்டு அதன் திரவ மற்றும் நீராவி வடிவங்களில் நன்கு எரியக்கூடியதாகும். மேலும் இது விழுங்கப்பட்டாலோ அல்லது உள்ளிழுக்கப்பட்டாலோ தீங்கு விளைவிக்கும்.  
தொழில்சார் பாதுகாப்பு மற்றும் சுகாதார நிர்வாகம், ஐசோபுரோப்பைல் அசிடேட்டைக் கையாளும் தொழிலாளர்களுக்கு எட்டு மணி நேர அளவுக்கு மில்லியனுக்கு 250 பகுதிகள் (950 மி.கி./மீ<sup>3</sup>) அளவை அனுமதிக்கப்பட்ட வெளிப்பாடு வரம்பாக நிர்ணயித்துள்ளது.
# விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2023/குறிப்புகள்

## செம்மைப்படுத்தப்பட வேண்டிய கட்டுரைகளின் எண்ணிக்கை

- சூலை 1, 2023; இந்திய நேரம் (நள்ளிரவைத் தாண்டி) 00.05 மணி - 829
- சூலை 7, 2023; நாளின் இறுதியில் - 808
- சூலை 14, 2023; நாளின் இறுதியில் - 783
- சூலை 21, 2023; நாளின் இறுதியில் - 779
- சூலை 28, 2023; நாளின் இறுதியில் - 769
- சூலை 31, 2023; நாளின் இறுதியில் - 768
- ஆகத்து 31, 2023; நாளின் இறுதியில்- 762
- செப்டம்பர் 30, 2023; நாளின் இறுதியில் - 760
- அக்டோபர் 31; நாளின் இறுதியில் -743
- நவம்பர் 30; நாளின் இறுதியில் - 742
- டிசம்பர் 31: நாளின் இறுதியில்- 723 (நிறைவடைந்தது: 3873)
# இரெமி குள்ள மூஞ்சூறு

**இரெமி குள்ள மூஞ்சூறு** (*Remy's pygmy shrew*)(*சன்கசு இரெமி*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இது கமரூன், மத்திய ஆப்பிரிக்கக் குடியரசு, கொங்கோ குடியரசு மற்றும் காபோன் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.
# புளோரஸ் மூஞ்சூறு

**புளோரஸ் மூஞ்சூறு** (***சன்கசு மெர்டென்சி***) என்பது இந்தோனேசியாவின் புளோரஸ் தீவில் மட்டுமே காணப்படும் ஒரு வெள்ளை-பல் மூஞ்சூறு ஆகும். வாழ்விட இழப்பு மற்றும் வரையறுக்கப்பட்ட வரம்பு காரணமாக இது அருகிய இனமாகப் பட்டியலிடப்பட்டுள்ளது.
# புளோரஸ் மூஞ்சூறு

## விளக்கம்

புளோரஸ் மூஞ்சூறு தலை-உடல் நீளம் 62 முதல் 68 மி.மீ. ஆகும். இதன் வால் 54 முதல் 62 மி.மீ. நீளமுடையது. புளோரஸ் மூஞ்சூறுவின் உரோமம் சிவப்பு கலந்த பழுப்பு முதல் அடர் பழுப்பு வரை இருக்கும். இதன் முதுகு மற்றும் வயிற்றுப் பக்கங்களுக்கு இடையே குறிப்பிடத்தக்க வண்ண வேறுபாடுகள் இல்லை. முடி ஒப்பீட்டளவில் நீளமானது. முன் கால்கள் மற்றும் பின் கால்கள் மற்றும் காதுகளின் மேல் பகுதிகள் மற்றும் கீழ் பகுதிகள் கருமையாக இருக்கும். பாதங்கள் நீளமானவை.
# ஒரு பொருள் கட்டுரை

**ஒரு பொருள் கட்டுரை** (*Monograph*) அல்லது **தனிக்கட்டுரை** என்பது ஆய்வாளர்களால் எழுதப்படும் சிறப்பு எழுதப்பட்ட படைப்பாகும்.
# ஒரு பொருள் கட்டுரை

## விளக்கம்

ஒரு பொருள் கட்டுரை, ஒரு பொருள் அல்லது பொதுவாக அறிவார்ந்த விடயத்தின் ஒரு அம்சம், பெரும்பாலும் ஒரு எழுத்தாளர் அல்லது கலைஞரால் காட்சிப்படுத்தப்படுகிறது அல்லது வெளியிடப்படுகிறது. ஒரு பொருள் கட்டுரைகள் இரண்டு அல்லது அதற்கு மேற்பட்ட நபர்களால் உருவாக்கப்படலாம் என்றாலும், இதன் உரை ஒரு ஒத்திசைவான முழுமையுடன் உள்ளது. இது அசல் ஆராய்ச்சி, பகுப்பாய்வு மற்றும் வாதங்களை முன்வைக்கும் ஒரு ஆழமான கல்விப் படைப்பாக உள்ளது. கட்டுரை உருவாக்கத்தில் ஒன்று அல்லது அதற்கு மேற்பட்ட ஆசிரியர்கள் ஒரே மாதிரியான மற்றும் தொடர்ச்சியான வாதத்தை அல்லது பகுப்பாய்வை மேற்கொண்டு, கவனத்துடன், ஆழமான மற்றும் சிறப்பாக எழுதப்பட்ட படைப்பாக தனிக்கட்டுரையினை உருவாக்குகின்றனர். ஒரு தனிக்கட்டுரை அடிப்படையில் தொகுக்கப்பட்ட கட்டுரைகளின் தொகுப்பிலிருந்து வேறுபட்டது. தொகுக்கப்பட்ட தொகுப்பில், பல்வேறு ஆசிரியர்களின் அசல் மற்றும் தனித்தனி அறிவார்ந்த பங்களிப்புகள் ஒன்று அல்லது அதற்கு மேற்பட்ட கல்வி ஆசிரியர்களால் ஒரு புத்தகமாகத் தொகுக்கப்படுகின்றன.  
நூலக அட்டவணையில், *தனிக்கட்டுரை* ஒரு பரந்த பொருளைக் கொண்டுள்ளது: தொடர் அல்லாத வெளியீடு ஒரு தொகுதியில் (புத்தகம்) அல்லது ஒரு குறிப்பிட்ட எண்ணிக்கையிலான புத்தகங்கள். இதனால் இது ஒரு தொடர் அல்லது பத்திரிக்கை, கல்விப் பத்திரிக்கை அல்லது செய்தித்தாள் போன்ற பருவ வெளியீடுகளிலிருந்து வேறுபடுகிறது. இந்த சூழலில் மட்டுமே, நாவல்கள் போன்ற புத்தகங்கள் ஒரு பொருள் கட்டுரை கருதப்படுகின்றன.
# ஒரு பொருள் கட்டுரை

## கல்வித்துறை

"மோனோகிராப்" என்ற ஆங்கிலச் சொல் நவீன இலத்தீன் "மோனோகிராபியா" என்பதிலிருந்து பெறப்பட்டது. இது கிரேக்க மொழியில் தன் வேரைக் கொண்டுள்ளது. ஆங்கில வார்த்தையில், "மோனோ-" என்றால் "ஒற்றை" என்றும் "-கிராப்" என்றால் "எழுதப்பட்ட ஒன்று" என்றும் பொருள். ஒரு பாடநூல் போலல்லாமல், ஒரு துறையில் அறிவின் நிலையை ஆய்வு செய்கிறது ஒரு பொருள் கட்டுரை. ஒரு ஒரு பொருள் கட்டுரையின் முக்கிய நோக்கம் முதன்மை ஆராய்ச்சி மற்றும் அசல் தொகுப்பினை வழங்குவதாகும். ஒரு கட்டுரையிலிருந்து ஒரு தனிப்பொருள் கட்டுரையினை வேறுபடுத்தி, இந்த ஆராய்ச்சி நீண்டது. இந்த காரணங்களுக்காக, ஒரு தனிப்பொருள் கட்டுரை வெளியீடு பொதுவாகப் பல கல்வித் துறைகளில் தொழில் முன்னேற்றத்திற்கு இன்றியமையாததாகக் கருதப்படுகிறது. மற்ற ஆராய்ச்சியாளர்களை நோக்கமாகக் கொண்டு முதன்மையாக நூலகங்களால் வாங்கப்பட்ட தனிப்பொருள் கட்டுரை பொதுவாக ஒரு குறுகிய அச்சு எண்ணிக்கையில் தனிப்பட்ட தொகுதிகளாக வெளியிடப்படுகின்றன.  
பிரிட்டன் மற்றும் அமெரிக்காவில், கல்விசார் வணிகத் தலைப்பிலிருந்து அறிவார்ந்த ஒரு பொருள் கட்டுரையினை வேறுபடுத்துவது வெளியீட்டாளரைப் பொறுத்து மாறுபடும், இருப்பினும் பொதுவாக வாசகர்கள் சிறப்பு அல்லது அதிநவீன அறிவை மட்டுமல்ல, படைப்பின் விடயத்தில் தொழில்முறை ஆர்வத்தையும் கொண்டுள்ளனர் என்பது அனுமானம்.
# ஒரு பொருள் கட்டுரை

## கல்வித்துறை

### உயிரியல்

உயிரியல் வகைப்பாட்டியலில், ஒரு பொருள் கட்டுரை என்பது ஒரு உயிரலகின் விரிவான விளக்கமாகும். ஒரு பொருள் கட்டுரை பொதுவாக ஒரு குழுவில் உள்ள அனைத்து அறியப்பட்ட சிற்றினங்களையும் மதிப்பாய்வு செய்கின்றன. புதிதாகக் கண்டுபிடிக்கப்பட்ட உயிரினங்களைச் சேர்க்கின்றன. மேலும் குழுவில் உள்ள சூழலியல் ஒருங்கிணைப்பு, புவியியல் பரவல்கள் மற்றும் உருவ வேறுபாடுகள் பற்றிய தகவல்களைச் சேகரித்து ஒருங்கிணைக்கின்றன.  
ராபர்ட் மோரிசனின் 1672 *பிளாண்டரம் அம்பெல்லிபெரரம் டிசுட்ரிபியூட்டியோ நோவா*, ஏபியேசியேயின் தாவர வகைப் பொருளின் முதல் தனிக்கட்டுரை ஆகும்.
# ஒரு பொருள் கட்டுரை

## கலை

புத்தக வெளியீட்டாளர்கள் கலைப் பாடங்களின் பரந்த ஆய்வுகளுக்கு மாறாக, ஒரு கலைஞரைக் கையாளும் புத்தகங்களைக் குறிக்க "கலைஞர் தனிக்கட்டுரை" என்ற சொல்லைப் பயன்படுத்துகின்றனர்.
# ஒரு பொருள் கட்டுரை

## மேலும் பார்க்கவும்

- ஆவணப்படுத்தல்
# செவ்விடை அணில்

**செவ்விடை அணில்** (*Red-hipped squirrel*)(*திரெமோமிசு பைரோமெரசு*) என்பது சையூரிடே குடும்பத்தில் உள்ள கொறிணி சிற்றினமாகும். இது சீனா மற்றும் வியட்நாம் ஆகிய இரு நாடுகளிலும் காணப்படுகிறது.
# செவ்விடை அணில்

## விளக்கம்

செவ்விடை அணிலின் தலை-உடல் நீளம் 194-210 மி.மீ. ஆகும். இதனுடைய வால் 140-162 மி.மீ. நீளமுடையது. இதனுடைய உடல் எடை 245 கிராம் ஆகும். செவ்விடை அணிலின் ஒவ்வொரு தொடையிலும் வெளிப்படையான சிவப்புத் திட்டு உள்ளது. வாலின் கீழ்ப் பகுதி முழுமையும் தெளிவான சிவப்பு நிறத்தில் காணப்படும். பைரோமெரசு என்ற பரிந்துரைக்கப்பட்ட துணையினத்தின் தொடைகளில் சிவப்பு நிற திட்டுகள் உள்ளன. ஆனால் தலை சிவப்பு நிறத்தில் இல்லை. ரியுடோனென்சிசு துணையினம் சிவப்பு நிற இடுப்புத் திட்டுகளுடன் முற்றிலும் சிவப்பு நிற தலையுடன் கூடியது.
# செவ்விடை அணில்

## வாழிடம்

பாறை நிலப்பரப்பு மற்றும் ஒத்த வாழ்விடங்களில் உள்ள துளைகளில் செவ்விடை அணில் பரவலாகக் காணப்படுகிறது.
# செவ்விடை அணில்

## நிலை

பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது. இது சீனாவில் அச்சுறுத்தலுக்கு அண்மித்த இனமாகப் பிராந்திய ரீதியாக செம்பட்டியலில் சேர்க்கப்பட்டுள்ளது.
# மலேய முள்ளம்பன்றி

**மலேய முள்ளம்பன்றி** (*Malayan porcupine*) அல்லது **இமயமலை முள்ளம்பன்றி** (*கைசுட்ரிக்சு பிராக்கியூரா*) என்பது கிசுடிரிசிடே குடும்பத்தில் உள்ள கொறிணி சிற்றினமாகும். தெற்கு மற்றும் தென்கிழக்கு ஆசியாவில் மூன்று துணையினங்கள் இச்சிற்றினத்தின் கீழ் உள்ளன.
# மலேய முள்ளம்பன்றி

## புவியியல் பரவல்

நேபாளத்திலிருந்து வடகிழக்கு இந்தியா (அருணாச்சலப் பிரதேசம், சிக்கிம், மேற்கு வங்காளம், மணிப்பூர், மிசோரம், மேகாலயா மற்றும் நாகாலாந்து), வங்காளதேசம், மத்திய மற்றும் தெற்கு சீனா (சியாங், ஆய்னான், யுன்னான், சிச்சுவான், சோங்கிங், குய்சோ, ஹுனான்) வரை மலேய முள்ளம்பன்றி காணப்படுகிறது. மேலும் குவாங்சி, குவாங்டாங், ஆங்காங், புஜியான், ஜியான்சி, ஜெஜியாங், ஷாங்காய், சியாங்சு, அன்ஹுய், ஹெய்னான், ஹூபே, ஷான்சி, கான்சு, மியான்மர் முழுவதும், தாய்லாந்து, லாவோஸ், கம்போடியா மற்றும் வியட்நாம், தீபகற்பம் வழியாக, இந்தோனேசியா, சுமாத்திரா (சிங்கப்பூர், மலேசியா) மற்றும் போர்னியோ முழுவதும் (இந்தோனேசியா, மலேசியா, சரவாக் மற்றும் புருனே) பரவியுள்ளது. இது மலேசியாவின் பினாங்கு தீவிலும் உள்ளது. கடல் மட்டத்திலிருந்து குறைந்தது 1,300 மீ உயரம் வரை இதைக் காணலாம்.ref name = iucn />
# மலேய முள்ளம்பன்றி

## பரிணாமம்

இந்த சிற்றினம் மற்றும் அவற்றின் நெருங்கிய உறவினர்கள், இவற்றின் தற்போதைய பரவலின் அடிப்படையில், தெற்கு ஆசியாவில் தோன்றியதாக நம்பப்படுகிறது. சுமாத்திரா, போர்னியோ மற்றும் பலவான் ஆகியவை சுண்டலாந்தின் ஒரு பகுதியாக இருந்தபோது, பிலிஸ்டோசீனின் பிற்பகுதியில் இவை பொதுவான மூதாதையரைக் கொண்டிருக்கலாம் என நம்பப்படுகிறது.
# மலேய முள்ளம்பன்றி

## வாழ்விடம் மற்றும் சூழலியல்

மலேய முள்ளம்பன்றிகள் நிலப்பரப்பு மற்றும் பொதுவாக பல்வேறு வகையான வன வாழ்விடங்களிலும், காடுகளுக்கு அருகிலுள்ள திறந்த பகுதிகளிலும் சிறிய குழுக்களாகக் காணப்படுகின்றன. இவை அருகிலுள்ள விவசாயப் பகுதிகளில் வழிதவறலாம். இவை பெரும்பாலும் பாறைப் பகுதிகளுக்கு அருகில் அல்லது மரங்களின் துளைகள் அல்லது வேர் அமைப்புகளில் உள்ள பொந்துகளில் வசிக்கின்றன. இவை வளை தோண்டி வாழக்கூடும். இதிலிருந்து பாதைகளின் வலையமைப்பு சுற்றியுள்ள வாழ்விடங்களுக்குள் ஊடுருவ வழி வகுக்கின்றது. சுமார் 1500 மீ உயரம் வரை உள்ள அனைத்து காடுகளிலும் இவை காணப்படுகின்றன.  
பெண் முள்ளம்பன்றிகளின் கர்ப்ப காலம் 110 நாட்கள் ஆகும். இவை இரண்டு அல்லது மூன்று குட்டிகளை ஈணுகின்றன. இச்சிற்றினம் ஆண்டுக்கு இரண்டு முறை குட்டிகளைப் பெற்றெடுக்கலாம். இவற்றின் மேல் உடல் பாகங்கள் வெள்ளை அல்லது மஞ்சள் கோடுகளுடன் கருப்பு நிறத்துடன் கரடுமுரடானவை. இளம் வயதில் மென்மையாகக் காணப்படும் இந்த முட்கள் முதிர்வயதுக்கு வரும்போது கடினமாகின்றன. இவை பழுப்பு நிற முடிகளால் மூடப்பட்ட குறுகிய, வலுவான கால்களைக் கொண்டுள்ளன. இவை முன்காலில் நான்கு பின் கால்களில் ஐந்து என நகங்களைக் கொண்டுள்ளன. முன் மற்றும் பின் கால்கள் இரண்டும் மென்மையான உள்ளங்கால்களைக் கொண்டுள்ளன. தலை மற்றும் உடல் நீளம் சுமார் 56-74 செ.மீ. ஆகும். வாலின் நீளம் சுமார் 6-11 செ.மீ. ஆகும். இதனுடைய எடை 10 முதல் 18 கிலோ வரை இருக்கும்.
# மலேய முள்ளம்பன்றி

## உணவு

மலேய முள்ளம்பன்றி பொதுவாக வேர்கள், கிழங்குகள், பட்டை மற்றும் விழுந்த பழங்களை உண்ணும். இவை அழுகுடல், பூச்சிகள் மற்றும் *சிசோசெட்டன் குமிங்கியனசு* போன்ற பெரிய வெப்பமண்டல விதைகளையும் சாப்பிடுகின்றன.
# மலேய முள்ளம்பன்றி

## நடத்தை

*எச். பிராக்கியுரா* இரவில் உணவு தேடி பகலில் ஓய்வெடுக்கிறது. இது தனித்தனியாகவோ அல்லது இணையாகவோ காணப்படலாம். இது நீந்த இயலும். மலேய முள்ளம்பன்றி பொதுவாக ஒரு நேரத்தில் ஒரு குட்டியை ஈனும். ஆனால் இரண்டு குட்டிகளைப் பிரசவிப்பதும் பதிவு செய்யப்பட்டுள்ளது. கர்ப்ப காலம் சுமார் 90 முதல் 112 நாட்கள் ஆகும். இவற்றின் அதிகபட்ச ஆயுட்காலம் சுமார் 27 ஆண்டுகள் ஆகும்.
# மலேய முள்ளம்பன்றி

## பாதுகாப்பு மற்றும் பொருளாதார முக்கியத்துவம்

பன்னாட்டு இயற்கைப் பாதுகாப்புச் சங்கம் இந்த இனத்தை தீவாய்ப்புக் கவலை குறைந்த இனமாக வகைப்படுத்தியுள்ளது. மலேய முள்ளம்பன்றியின் முட்கள் அலங்கார நோக்கங்களுக்காகப் பயன்படுத்தப்படுகின்றன. முள்ளம்பன்றிகள் இறைச்சிக்காகவும் பாரம்பரிய சீன மருந்துகளுக்காகவும் வேட்டையாடப்படுகின்றன.
# அச்சே தின் ஆனே வாலே ஹைன்

இந்திய அரசியலில், **அச்சே தின் ஆனே வாலே ஹைன்** (**achhe din aane waale hain**, பொருள்: <span>நல்ல நாட்கள் வரும்</span> ) என்பது 2014 இந்திய பொதுத் தேர்தலுக்கான பாரதிய ஜனதா கட்சியின் இந்தி முழக்கமாகும். பாரதிய ஜனதா கட்சி ஆட்சிக்கு வந்தால், இந்தியாவுக்கு வளமான எதிர்காலம் காத்திருக்கிறது என்பதை உணர்த்தும் நோக்கத்தில், பாஜகவின் பிரதமர் வேட்பாளர் நரேந்திர மோடியால் இந்த முழக்கம் உருவாக்கப்பட்டது.
# அச்சே தின் ஆனே வாலே ஹைன்

## முழக்கம்

2014 இந்தியப் பொதுத் தேர்தலில் பாஜகவின் பிரதமர் வேட்பாளரான நரேந்திர மோடியால் "நல்ல நாட்கள் வருகின்றன" என்ற முழக்கம் உருவாக்கப்பட்டது. மோடியின் கூற்றுப்படி, அவர் தனது முக்கிய எதிர்க்கட்சியான இந்திய தேசிய காங்கிரசின் தலைவர்களில் ஒருவரும், அப்போதைய இந்தியப் பிரதமர் மன்மோகன் சிங்கின் உரையிலிருந்து இந்த முழக்கத்திற்கான யோசனையை பெற்றார். இந்த முழக்கம் 2014 இந்திய பொதுத் தேர்தலுக்கான மோடியின் பரப்புரைக்கு முதன்மையாக பாஜகவால் பயன்படுத்தப்பட்டது.
# அச்சே தின் ஆனே வாலே ஹைன்

## தேர்தலுக்கு பின்

தேர்தலில் பாஜக வெற்றி பெறும் என்பது தெளிவாகத் தெரிந்ததும், நரேந்திர மோடி தனது டுவிட்டர் பக்கத்தில், “இந்தியா வென்றுவிட்டது! பாரத் கீ விஜய். அச்சேதின் ஆனே வாலே ஹேன். ["இந்தியாவிற்கு வெற்றி. நல்ல நாட்கள் வரப்போகிறது” என்றார். ]" இந்த டிவீட் இந்தியாவின் அதிக மறுடிவீட் செய்யப்பட்ட டிவிட்டர் இடுகையாக மாறியது. இந்த முழக்கத்தை உள்ளடக்கிய வெற்றிப் பாடலையும் பாஜக வெளியிட்டது. பாஜகவின் வெற்றிக்கு இந்த முழக்கம் தீர்க்கமானதாக கருதப்பட்டது. ஆனால் புதிய அரசாங்கம் பொருளாதாரத்தை முடுக்கி, பொருளாதார வளர்ச்சியைத் தூண்டும் என்ற எதிர்பார்ப்புகளை ஊதிப் பெருக்கியதாகவும் இந்த முழக்கம் விமர்சிக்கப்பட்டுள்ளது. தேர்தலுக்குப் பிறகு, மோடியின் அரசாங்கத்தின் கீழ் சிறந்த எதிர்காலம் குறித்த நம்பிக்கையை வெளிப்படுத்தும் அதே வேளையில், பல்வேறு நபர்களால் இந்த முழக்கம் அடிக்கடி குறிப்பிடப்படுகிறது. பிரித்தானிய அரசியல்வாதி ஜார்ஜ் ஆஸ்போர்ன் ஒரு வணிகக் குழுவுடன் இந்தியா வந்தபோது இந்த சொற்றொடரை பயன்படுத்தினார்.  
13, நவம்பர, 2015 அன்று லண்டனில் உள்ள வெம்ப்பிளி விளையாட்டரங்களில் நடந்த நிகழ்வில் மோடியை அறிமுகப்படுத்தும் போது, பிரித்தானிய பிரதமர் டேவிட் கேமரனால் இந்த முழக்கம் நகலெடுத்து பயன்படுத்தப்பட்டது. கேமரூன் கூட்டத்தில் கூறுகையில், "ஒரு *சாய் வாலா* மிகப்பெரிய ஜனநாயகத்தை ஒருபோதும் ஆள மாட்டார் என்று அவர்கள் சொன்னார்கள். ஆனால் இவர் அவற்றை தவறென நிரூபித்தார். அச்சே *தின் ஆனே வாலே ஹைன்* என்று சரியாகச் சொன்னார். ஆனால் இவரது ஆற்றலுடன், இவரது பார்வையுடன், இவரது லட்சியத்துடன். நான் மேலும் சென்று *அச்சே தின் ஜரூர் ஆயேகா* என்று கூறுவேன். ("நல்ல நாட்கள் கண்டிப்பாக வரும்").
# பிலிப்பீன்சு முள்ளம்பன்றி

**பிலிப்பீன்சு முள்ளம்பன்றி** *(Philippine porcupine*) அல்லது **பலவான் முள்ளம்பன்றி** (***கைசுட்ரிக்சு புமிலா***) என்பது பிலிப்பீன்சில் உள்ள பலவான் தீவில் கிசுடிரிசிடே (பழைய உலக முள்ளம்பன்றிகள்) குடும்பத்தினைச் சார்ந்த கொறிணி ஆகும். இது அகணிய உயிரியாகும். இது உள்நாட்டில் *துரியன்* அல்லது *லேண்டக்* என்று அழைக்கப்படுகிறது.
# பிலிப்பீன்சு முள்ளம்பன்றி

## விளக்கம்

வெளிப்படையாக, இதன் எண்ணிக்கை நிலையானது. ஆனால் இது தென்னந்தோப்புகளில் தீங்குயிரிகள், என விவசாயிகளால் துன்புறுத்தப்படுவதாகக் கூறப்படுகிறது. உள்நாட்டில் அசாதாரணமானது. மலைகள் மற்றும் தாழ் நிலங்களில் முதன்மை மற்றும் இரண்டாம் நிலை காடுகளில் இச்சிற்றினம் காணப்படுகின்றது. இந்த சிற்றினம் குகைகளிலும் வாழ்கிறது. ஆனால் பொதுவாக மரங்களின் அடியில் அல்லது பாறை பிளவுகளில் காணப்படுகிறது. இது பலவான் விலங்கின பகுதியில் மட்டுமே காணப்படும் அகணிய உயிரி. இது புசுங்கா, கலாய்ட் மற்றும் கொரோன் தீவுகளிலும், புவேர்ட்டோ பிரின்செசா நிலத்தடி நதி தேசிய பூங்கா மற்றும் எல் நிடோவின் வனப்பகுதிகளிலும் உள்ள பிரதான நிலப்பரப்பில் பதிவு செய்யப்பட்டுள்ளது.  
இந்த பாலூட்டிக்கு இயற்கை எதிரிகள் எதுவும் இல்லை. முள்ளெலும்புகளின் வெளிப்புற உறை இதன் பாதுகாப்பு அமைப்பாகச் செயல்படுகிறது. இதன் உடல் நீளம் சுமார் ஆகும். வாலில் நீளம் சுமார் ஆகும். இதனுடைய உடல் எடை வரை உள்ளது.
# தபால்தலை சோதனை

**தபால்தலை சோதனை** (*Postage stamp test*) என்பது ஆண்களின் ஆண்மைக்குறைவுக்கான இரவு நேர விறைப்புத்தன்மையை மதிப்பிடுவதற்குப் பயன்படுத்தப்படும் ஒரு சோதனை ஆகும். எளிதில் கிழியக்கூடிய வகையில் துளைகளுடன் கூடிய மூன்று முதல் ஆறு இணைக்கப்பட்ட அஞ்சல் தலை, தூங்குவதற்குச் சற்று முன்பு ஆணின் மெல்லிய ஆண்குறியைச் சுற்றிலும் தளர்வாகச் சுற்றப்படுகிறது. தனிப்பட்ட முத்திரைகளுக்கிடையே உள்ள துளையிடப்பட்ட இணைப்புகள் விழித்தவுடன் கிழிந்தால், இது இரவு நேரக் கட்டிகளின் சான்றாக எடுத்துக் கொள்ளப்படுகிறது. இருப்பினும், இரவு நேர விறைப்புத்தன்மையை இல்லாமல் கூட, ஆண் படுக்கையில் தனது நிலையை மாற்ற, தபால்தலைகளுக்கிடையே உள்ள துளையிடப்பட்ட இணைப்புகளைத் தெரியாமல் கிழிக்கும் வாய்ப்புள்ளது. இதனால் தவறான நேர்மறை ஏற்படுகிறது. இச்சோதனை தொடர்ந்து மூன்று நாட்களுக்கு மேற்கொள்ளப்பட வேண்டும்.